
ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΤΕΤΑΡΤΟ _ Αρ. Φύλλου 1023 

27 Νοεμβρίου 1995 


ΠΕ ΡΙΕΧΟΜΕ ΝΑ 

ΑΝΑΔΑΣΩΣΕΙΣ 

ΑΠΟΦΑΣΕΙΣ 

Κήρυξη αναδασωτέας έκτασης Οκτακόσιων τετρ. μέ¬ 
τρων στη θέση Αγιος Γεώργιος Κοινότητας Κερα- 
μυδιός του Νομού Ηλείας. 1 

ΠΟΛΕΟΔΟΜΙΑ 

ΑΠΟΦΑΣΕΙΣ 

Αναθεώρηση πολεοδομικού σχεδίου και τροποποίηση 
όρων και περιορισμών δόμησης, οικισμού θέρμης 
του Δήμου θέρμης, Νομού Θεσσαλονίκης. 2 


ΑΝΑΔΑΣΩΣΕΙΣ 

ΑΠΟΦΑΣΕΙΣ 

Αριθ. 2305 (1) 

Κήρυξη αναδασωτέας έκτασης Οκτακόσιων τετρ. μέτρων 
στη θέση Αγιος Γεώργιος Κοινότητας Κεραμυδιάς του 
Νομού Ηλείας. 

Ο ΠΕΡΙΦ/ΚΟΣ ΔΙΕΥΘΥΝΤΗΣ Ν. ΗΛΕΙΑΣ 
Έχοντας υπόψη: 

1. Τις διατάξεις του Ν. 3200/55 περί διοικητικής αποκέ¬ 
ντρωσης, όπως τροποποιήθηκε και συμπληρώθηκε μετα¬ 
γενέστερα με το Ν.Δ. 532/1970 και την 24608/1.9.92 
απόφαση Ν. Ηλείας «περί παροχής εξουσιοδοτήσεως 
στους πρ/νους των Υπηρ. υπογράφειν εντολή Νομ. απο¬ 
φάσεις κλπ» και το Ν 2240/94. 


2. Τις διατάξεις του άρθρου 117 παρ. 3 του Συντάγμα¬ 
τος της χώρας. 

3. Τις διατάξεις του Ν. 998/79 «περί προστασίας των 
Δασών κ.λπ.», και ειδικότερα τα άρθρα 41 παρ. 1,38 παρ. 
ιγ, το Νόμο 2040/92 παρ. 3. 

4. Τις διαταγές του Υπουργείου Γεωργίας: 

α) 160417/1180/6.7.1980, 18247/3049/24.9.80, γ) 
141823/24.2.83 και 85144/1468/9.9.1992. 

5. Την 4533/27.10.95 πρόταση του Δασαρχείου Αμα- 
λιάδας για κήρυξη της δασεκτάσεως, που αναφέρεται στο 
θέμα, ως αναδασωτέας διότι η δασική βλάστηση, που την 
κάλυπτε, καταστράφηκε με πυρκαϊά την 4.10.95 και επι¬ 
βάλλεται η εκ νέου δάσωσή της, αποφασίζουμε: 

Κηρύσσουμε αναδασωτέα, με σκοπό την επαναδη- 
μιουργία, με φυσική αναγέννηση, της δασικής βλάστησης 
που καταστράφηκε με πυρκαϊά την 4.10.95 την Δημόσια 
δασική έκταση, εμβαδού Οκτακόσιων τετ. μέτρων, που 
βρίσκεται στην θέση Άγιος Γεώργιος της Κοινότητας Κε- 
ραμυδιός του Νομού Ηλείας. 

Προσδιορίζεται από τα στοιχεία: ΑΒΓΔΕΖΗΘΙΚΑκαι 
έχει όρια: 

Ανατολικά: Με δημόσιο Δάσος Πεύκης & ελαιοστάσια 

Δυτικά: Με ελαιοστάσια κατοίκων Κεραμυδιάς 

Βόρεια: Ομοίως ως άνω 

Νότια: Ομοίως ως άνω, 

όπως φαίνεται στο συνημμένο διάγραμμα που αποτελεί 
αναπόσπαστο μέρος της απόφασης αυτής. 

Η απόφαση αυτή να δημοοιευθεί στην Εφημερίδα της 
Κυβερνήσεως. 

Πύργος, 8 Νοεμβρίου 1995 

Ο Περιφ/κός Δ/ντής 
Γ. ΗΛΙΑΚΟΠΟΥΛΟΣ 

ΠΟΛΕΟΔΟΜΙΑ 

ΑΠΟΦΑΣΕΙΣ 

Αριθ. 29/ΠΣΚ/40421/1706 (2) 

Αναθεώρηση πολεοδομικού σχεδίου και τροποποίηση 

όρων και περιορισμών δόμησης, οικισμού θέρμης του 

Δήμου θέρμης, Νομού Θεσσαλονίκης. 

Ο ΝΟΜΑΡΧΗΣ ΘΕΣΣΑΛΟΝΙΚΗΣ 
Έχοντας υπόψη: 

I) Τις διατάξεις του Ν. Δ/τος της 17 Ιουλίου 1923 (ΦΕΚ 
228 τ.Α'), όπως μεταγενέστερα τροποποιήθηκαν και συ¬ 
μπληρώθηκαν και ειδικότερα τα άρθρα 2, 3, 9, 11, 29 και 
70 

2} Τις διατάξεις του Α.Ν. 314/1968 (ΦΕΚ 47 τ,Α’),όπως 
τροποποιήθηκαν και συμπληρώθηκαν με το Ν. Δ/γμα 
1018/71 (ΦΕΚ 220 τ.Α') καιμετηνπαρ. 3 του άρθρου 34 
του Ν. 1577/85 (ΦΕΚ 210 τ.Α'). 

3) Τις διατάξεις του Ν. 1337/1983 (ΦΕΚ 33 τ.Α'), όπως 
τροποποιήθηκαν, συμπληρώθηκαν και ισχύουν. 

4) Τις διατάξεις του Π. Δ/τος 183/1986 (ΦΕΚ 70 τ.Α) 
«Έγκριση τροποποιήσεων σχεδίων πόλεων και καθορι¬ 
σμός όρων και περιορισμών δόμησης από τους Νομάρ¬ 
χες»· 

5) Τις διατάξεις του Ν. 2218/94 «Ίδρυση Νομαρχιακής 
Αυτοδιοίκησης κλπ» (ΦΕΚ 90Α’), όπως τροποποιήθηκε 
και συμπληρώθηκε με τον Ν. 2240/94 «Συμπλήρωση δια¬ 
τάξεων για τη Νομαρχιακή Αυτοδιοίκηση και ά/λες διατά¬ 
ξεις (ΦΕΚ 53Α'). 

6) Την απόφαση 21 /31.3.95 Νομαρχιακού Συμβουλίου 
θεσ/νίκης «Οργανισμός Εσωτερικής Υπηρεσίας της Νο¬ 
μαρχιακής Αυτοδιοίκησης θεσ/νίκης» (ΦΕΚ 392Β/ 
11.5.95). 

7) Τις διατάξεις του Π.Δ. της 23-2/6.3.1987 «Κατηγο¬ 
ρίες και περιεχόμενο χρήσεων γής» (ΦΕΚ 166 Δ'). 

8) Τις διατάξεις του Ν. 1577/1985 (ΦΕΚ 210 τ.Α'), 
όπως τροποποιήθηκαν, συμπληρώθηκαν και ισχύουν και 
ιδίως τα άρθρα 2, 6, 8 και 9. 

9) Το Γενικό Πολεσδομικό Σχέδιο οικισμών θέρμης και 
Τριαδίου που εγκρίθηκε με την αριθμ. 67900/3889/ 
3.10.1988 Απόφαση Αναπληρωτή Υπουργού ΠΕ,ΧΩ.Δ.Ε. 
(ΦΕΚ 845/Δ/24.11.1988), όπως τροποποιήθηκε με την 
υπ’ αρ. 3487/736/1.2.95 απόφαση Υπουργού ΠΕ.- 
ΧΩ.Δ.Ε. (ΦΕΚ 118/Δ/7.3.95). 

10) Τις υπ’ αρ. 99/1992 και 104/1992 αποφάσεις του 
Κοινοτικού Συμβουλίου, της τότε Κοινότητας θέρμης. 

II) Την υπ' αρ. 728/11.7.1995 (26η Συνεδρία) γνωμο¬ 
δότηση του Συμβουλίου Χωροταξίας, Οικισμού και Περι¬ 
βάλλοντος, Νομού θεσ/νίκης. 

12) Τις διατάξεις του άρθρου 29/Α του Ν. 1558/85, 
όπως αυτό προστέθηκε με το άρθρο 27 του Ν. 2081/92 
(ΦΕΚ 154) και τη διαπίστωση ότι από τις τυχόν κανονιστι¬ 
κού χαρακτήρα διατάξεις αυτής της απόφασης δεν προ- 
καλείται δαπάνη σε βάρος του κρατικού προϋπολογισμού 
ή του οικείου Ο.Τ.Α., αποφασίζουμε: 

Άρθρο 1 

Εγκρίνεται η αναθεώρηση του πολεοδομικού σχεδίου 
οικισμού θέρμης, Δήμου θέρμης, Νομού Θεσσαλονίκης 
με τον καθορισμό οικοδομήσιμων χώρων, κοινοχρήστων 
χώρων, οδών, πεοζοδρόμων, ποδηλατοδρόμων, χώρου 
κοινόχρηστου πρασίνου, χώρου Σχολείου, χώρου Νηπια¬ 
γωγείου, χώρου Παιδικού Σταθμού, χώρων Παιδικής Χα¬ 


ράς, χώρων Πολιτιστικού Κέντρου, χώρου Στάθμευσης, 
χώρων Εκκλησίας, χώρου ΚΑΠΗ, χώρου Διοίκησης, χώρου 
Πλατείας, άπως οι παραπάνω ρυθμίσεις φαίνονται στα συ¬ 
νημμένα στην παρούσα απόφαση και θεωρημένα από του 
Διευθυντή της Διεύθυνσης Πολεοδομίας Ν. Θεσσαλονί¬ 
κης, σχετικά τρία (3) χρωματισμένα πρωτότυπα διαγράμ¬ 
ματα σε κλίμακα 1:1.000, αντίγραφα των οποίων δημο¬ 
σιεύονται μαζί με την παρούσα απόφαση. 

Αρθρο 2 

Εγκρίνεται, όπως διατυπώνεται στα επόμενα άρθρα, ο 
πολεοδομικός κανονισμός της περιοχής, της οποίας σύμ¬ 
φωνα με το άρθρο 1 αναθεωρείται το πολεοδομικό σχέ¬ 
διο. 

Άρθρο 3 

Κατηγορίες χρήσεων γης. 

α) Στους οικοδομήσιμους χώρους χωρίς χαρακτηριστικό 
στοιχείο, επιτρέπονται οι χρήοεις αμιγούς κατοικίας σύμ¬ 
φωνα με το άρθρο 2 του Π. Δ/τος της 23-2/6.3.1987 
(ΦΕΚ 166 τ.Δ ) «Κατηγορίες και περιεχόμενο χρήσεων 
γης», εκτός από: 

1) Εμπορικά καταστήματα, εκτός αυτών που εξηπηρε- 
τούν καθημερινές ανάγκες, εμβαδού μέχρι 100 τ.μ. 

2) Αθλητικές εγκαταστάσεις 

3) Πολιτιστικά κέντρα. 

β) Στους οικοδομήσιμους χώρους με στοιχείο Α, επιτρέ¬ 
πονται οι χρήσεις γενικής κατοικίας, σύμφωνα με τό άρ¬ 
θρο 3 του Π. Δ/τος της 23-2/6.3.1987 (ΦΕΚ 166 τ.Δ'), 
εκτός από τα πρατήρια βενζίνης και κτίρια, γήπεδα στάθ¬ 
μευσης. 

Αρθρο 4 

Προκήπια 

Στην πρόσοψη των οικοπέδων, οικοδομημένων ή μή, 
επιβάλλεται προκήπιο πλάτους δύο μέτρων και πενήντα 
εκατοστών (2,50 μ.) και τεσσάρων μέτρων (4,0 μ.), όπως 
φαίνεται στα προαναφερόμενα διαγράμματα. 

Άρθρο 5 

Για ελάχιστα όρια εμβαδού και προσώπου καθώς και οι 
λοιποί όροι και περιορισμοί δόμηοης των οικοπέδων, κα¬ 
θορίζονται όπως αναγράφονται παρακάτω: 

Ελάσιστα όρια αρτιότητος. 

Ελάχιστο πρόσωπο: δέκα πέντε (15,0 μ.) μέτρα. 

Ελάχιστο εμβαδόν: διακόσια πενήντα (250 τ.μ.) τετρα¬ 
γωνικά μέτρα. 

Μέγιστο ποσοστό κάλυψης των οικοπέδων: εβδομήντα 
τοις εκατό (70%). 

Μέγιστο επιτρεπόμενο ύψος: ένδεκα (11,0 μ.) μέτρα. 

Επιτρέπεται η υπέρβαση του μέγιστου επιτρεπόμενου 
ύψους των 11,0 μ. εφ' όσον κατασκευάζεται στέγη, της 
οποίας το μέγιστο ύψος στο ανώτερο σημείο της δεν μπο¬ 
ρεί να υπερβαίνει τα 2,00 μ. έστω και αν δεν έχει γίνει εξά¬ 
ντληση του μέγιστου ύψους των 11,00 μ. 

Άρθρο 6 

Συντελεστής δόμησης 

Ολόκληρη η περιοχή αναθεώρησης, αποτελεί έναν το¬ 
μέα με Σ.Δ. = 1. 

Αρθρο 7 

Μεταβατικές διατάξεις 

α) Νόμιμες οικοδομικές άδειες που εκδόθηκαν μέχρι 
την έναρξη ισχύος της παρούσης, εκτελούνται όπως 
έχουν εκδοθεί. Επίσης εκδίδονται οικοδομκές άδειες και 
εκτελούνται οι οικοδομικές εργασίες, σύμφωνα με τις 
προϊσχύουσες διατάξεις εάν μέχρι την ημερομηνία έναρ¬ 
ξης ισχύος της παρούσης έχει υποβληθεί στην Δ/νση Πο¬ 
λεοδομίας Θεσσαλονίκης σχετική αίτηση με πλήρη τα 
αντίστοιχα απαιτούμενα στοιχεία, σύμφωνα με την παρ. 1 
του άρθρου 12 του Ν. 651/77 (ΦΕΚ 207 Α ). 

β) Εκδίδονται επίσης οικοδομικές άδειες και εκτελού- 
νται οι οικοδομικές εργασίες, σύμφωνα με τις προϊσχύου- 
σες διατάξεις εάν μέσα στην τριετία πριν την ισχύ της πα- 
ροϋσης είχε συμφωνηθεί ή προσυμφωνηθεί η ανοικοδό¬ 


μηση του οικοπέδου με δημόσιο έγγραφο που αποδει- 
κνύει την ανάληψη υποχρεώσεων εκ μέρους του κτιρίου 
του ακινήτου προς τρίτους, σύμφωνα επίσης με την παρ. 1 
του άρθρου 12 του ν. 651 /77. 

Αρθρο 8 (Δημοσίευση - Ισχύς) 

α) Η παρούσα απόφαση, μαζί με τα ακριβή αντίγραφα 
των πρωτοτύπων διαγραμμάτων που την συνοδεύουν, να 
δημοσιευθεί στην Εφημερίδα της Κυβερνήσεο>ς. 

β) Η ισχύς της παρούσης απόφασης αρχίζει από την δη¬ 
μοσίευσή της στην Εφημερίδα της Κυβερνήσεως. 

Θεσσαλονίκη, 21 Αυγούστου 1995 
Ο Νομάρχης 

ΚΩΣΤΑΣ ΠΑΠΑΔΟΠΟΥΛΟΣ 

